หลั่งน้ำอสุจิตอนกลางคืน โดยไม่ได้ฝัน และไม่ได้รู้สึกอะไรเลย ผิดปกติไหมครับ เป็นมา 2 ในเดือนนี้ ครับ
สวัสดีค่ะ การหลั่งน้ำอสุจิตอนกลางคืนในเพศชายหรือภาวะฝันเปียกนั้น เป็นภาวะที่พบได้ในคนปกติฝันเปียกเกิดจากการฝันเกี่ยวกับเรื่องเพศหรือการมีเพศสัมพันธ์ในขณะนอนหลับ ทำให้ร่างกายมีการตอบสนองทางเพศจนไปถึงจุดสุดยอด จนทำให้มีการหลั่งอสุจิออกมาโดยไม่รู้ตัว และในบางครั้งก็ไม่สามารถจดจำความฝันที่ทำให้เกิดฝันเปียกได้โดยฝันเปียกสามารถเกิดได้ในผู้ชายตลอดวัยเจริญพันธุ์ก็คือประมาณอายุ 12 ปีขึ้นไป แต่ส่วนมากจะพบในช่วงวัยรุ่นและวัยผู้ใหญ่ตอนต้น ประมาณ 15-25 ปีค่ะ อย่างไรก็ตามไม่จำเป็นต้องเกิดในผู้ชายทุกคนและไม่ได้เกิดเฉพาะวัยรุ่นเท่านั้น เป็นอาการที่เป็นปกติ และเป็นส่วนหนึ่งในกระบวนการเจริญเติบโตของผู้ชายในวัยเจริญพันธุ์